CELEX: 32018R0521
Language: hr
Date: 2018-03-28 00:00:00
Title: Provedbena uredba Komisije (EU) 2018/521 оd 28. ožujka 2018. o izmjeni Uredbe (EZ) br. 1296/2008 o utvrđivanju detaljnih pravila za primjenu carinskih kvota za uvoz kukuruza i sirka u Španjolsku te za uvoz kukuruza u Portugal

3.4.2018   
            
            
               HR
            
            
               Službeni list Europske unije
            
            
               L 87/12
            
         PROVEDBENA UREDBA KOMISIJE (EU) 2018/521
   оd 28. ožujka 2018.
   o izmjeni Uredbe (EZ) br. 1296/2008 o utvrđivanju detaljnih pravila za primjenu carinskih kvota za uvoz kukuruza i sirka u Španjolsku te za uvoz kukuruza u Portugal
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točku (c),
   budući da:
   
               (1)
            
            
               Uredbom Komisije (EZ) br. 1296/2008 (2) utvrđuju se pravila za primjenu carinskih kvota za uvoz kukuruza i sirka u Španjolsku te za uvoz kukuruza u Portugal.
            
         
               (2)
            
            
               U skladu s člankom 6. Uredbe (EZ) br. 1296/2008 na uvozne carine utvrđene u skladu s Uredbom Komisije (EU) br. 642/2010 (3) može se primijeniti paušalno smanjenje. To je smanjenje utvrđeno Delegiranom uredbom Komisije (EU) 2018/94 (4) za carine na uvoz sirka u Španjolsku iz trećih zemalja. Ono se primjenjuje na preostale raspoložive količine sirka za uvoz u Španjolsku u okviru carinske kvote otvorene 1. siječnja 2017.
            
         
               (3)
            
            
               Te količine podliježu posebnim pravilima kako bi se iskoristila mogućnost paušalnog smanjenja. Osobito se člankom 12. stavkom 1. točkom (a) Uredbe (EZ) br. 1296/2008 propisuje da u slučaju da Komisija prihvati paušalno smanjenje razdoblje valjanosti dozvola odgovara razdoblju određenom u članku 6. Uredbe Komisije (EZ) br. 1342/2003 (5). No relevantna točka navedene odredbe obrisana je Delegiranom uredbom Komisije (EU) 2016/1237 (6) kojom se, zajedno s Delegiranom uredbom Komisije (EU) 2016/1239 (7), utvrđuju pravila za primjenu sustava uvoznih i izvoznih dozvola za poljoprivredne proizvode iz Uredbe (EU) br. 1308/2013. Stoga je primjereno ponovno uvesti pravilo o razdoblju valjanosti dozvola za potrebe Uredbe (EZ) br. 1296/2008. Zbog jasnoće to bi pravilo trebalo izravno uključiti u Uredbu (EZ) br. 1296/2008.
            
         
               (4)
            
            
               Uredbu (EZ) br. 1296/2008 trebalo bi stoga na odgovarajući način izmijeniti.
            
         
               (5)
            
            
               Radi pravne sigurnosti trebalo bi pojasniti da se pravilo o razdoblju valjanosti primjenjuje na sve dozvole izdane na temelju Delegirane uredbe (EU) 2018/94. Ova bi se Uredba stoga trebala primjenjivati retroaktivno od datuma stupanja na snagu Delegirane uredbe (EU) 2018/94.
            
         
               (6)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   U članku 12. Uredbe (EZ) br. 1296/2008 stavak 1. zamjenjuje se sljedećim:
   
      „1.   Razdoblje valjanosti dozvola jest:
      
                  (a)
               
               
                  razdoblje od datuma izdavanja do kraja drugog mjeseca nakon mjeseca izdavanja u slučaju da Komisija prihvati paušalno smanjenje;
               
            
                  (b)
               
               
                  razdoblje određeno u uredbi kojom se otvara poziv na javni natječaj u slučaju dozvola izdanih u okviru natječajnog postupka za smanjenje carine.”
               
            
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 26. siječnja 2018.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. ožujka 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 1296/2008 od 18. prosinca 2008. o utvrđivanju detaljnih pravila za primjenu carinskih kvota za uvoz kukuruza i sirka u Španjolsku te za uvoz kukuruza u Portugal (SL L 340, 19.12.2008., str. 57.).
   
      (3)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).
   
      (4)  Delegirana uredba Komisije (EU) 2018/94 оd 16. studenoga 2017. o utvrđivanju paušalnog smanjenja carina na uvoz sirka u Španjolsku iz trećih zemalja (SL L 17, 23.1.2018., str. 7.).
   
      (5)  Uredba Komisije (EZ) br. 1342/2003 od 28. srpnja 2003. o utvrđivanju posebnih detaljnih pravila za primjenu sustava uvoznih i izvoznih dozvola za žitarice i rižu (SL L 189, 29.7.2003., str. 12.).
   
      (6)  Delegirana uredba Komisije (EU) 2016/1237 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća u pogledu pravila o primjeni sustava uvoznih i izvoznih dozvola te o dopuni Uredbe (EU) br. 1306/2013 Europskog parlamenta i Vijeća u pogledu pravila o oslobađanju i zadržavanju sredstava osiguranja položenih za takve dozvole, o izmjeni uredaba Komisije (EZ) br. 2535/2001, (EZ) br. 1342/2003, (EZ) br. 2336/2003, (EZ) br. 951/2006, (EZ) br. 341/2007 i (EZ) br. 382/2008 te o stavljanju izvan snage uredaba Komisije (EZ) br. 2390/98, (EZ) br. 1345/2005, (EZ) br. 376/2008 i (EZ) br. 507/2008 (SL L 206, 30.7.2016., str. 1.).
   
      (7)  Provedbena uredba Komisije (EU) 2016/1239 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu sustava uvoznih i izvoznih dozvola (SL L 206, 30.7.2016., str. 44.).